BASHKIA VAU DEJËS

	SHPALLJE PËR LËVIZJE PARALELE, NGRITJE NË DETYRË DHE PRANIM NGA JASHTË SHËRBIMIT CIVIL NË KATEGORINË E MESME DREJTUESE
(DREJTOR DREJTORIE)



Në zbatim të Nenit 26, të Ligjit 152/2013 “Për Nëpunësin Civil” i ndryshuar,’ VKM-së Nr.142 datë 12.03.2014, “Për përshkrimin dhe klasifikimin e pozicioneve të punës në institucionet e administratës shtetërore dhe institucionet e pavarura”, i ndryshuar ; si dhe të Kreut II, III, IV dhe VII, të Vendimit Nr. 242, datë 18/03/2015, të Këshillit të Ministrave “Për plotësimin e vendeve të lira në kategorinë e mesme dhe të lartë drejtuese”, i ndryshuar; Bashkia Vau Dejës, shpall procedurën e lëvizjes paralele dhe ngritjes në detyrë, dhe pranimi nga jashtë shërbimit civil për kategorinë e mesme drejtuese, për pozicionet:

“Drejtor i Drejtorisë Ekonomike dhe Menaxhimit Financiar”
“Drejtor i Drejtorisë së Mbrojtjes Sociale, Strehimit, Arsimit, Rinisë dhe Sportit”
“Drejtor i Drejtorisë Juridike, Prokurimeve dhe Integrimit”
“Drejtor i Drejtorisë së Pyjeve, Turizmit dhe Mbrojtjes së Mjedisit”
 “Drejtor i Drejtorisë së Shërbimeve Publike, Bujqësisë, Emergjencave Civile dhe IT”.

Niveli i diplomes:	Master Shkencor
Kategoria e pagës:	II-b


Afati për dorëzimin e dokumenteve për:


· LËVIZJE PARALELE:	
22.04.2022

· NGRITJE NË DETYRË DHE PRANIM NGA JASHTË SHËRBIMIT CIVIL:
27.04.2022



Detyrat kryesore të drejtorit të Drejtorisë Ekonomike dhe Menaxhimit Financiar:

1. Ka për detyrë të kujdeset dhe të përpilojë dokumentacionin e nevojshëm për hartimin e projekt-buxhetit si dhe të organizojë, të mbikqyrë dhe të kontrollojë zbatimin e tij.
2. Të mbulojë gjithë veprimtarinë financiare të Bashkisë Vau Dejës, miratuar nga Këshilli i Bashkisë, mbështetur në aktet ligjore dhe nënligjore për hartimin dhe zbatimin e buxhetit.
3. Hartimin e politika dhe strategjive financiare për realizimin e planit vjetor të të ardhurave dhe mbledhjen e burimeve financiare nga të ardhurat e veta të bashkisë.
4. Ndjek respektimin e rregullave, procedurave dhe afateve ligjore lidhur me hartimin, diskutimin dhe miratimin e buxhetin (granti dhe buxhetin lokal) në komisionin e ekonomi-financës dhe në Këshillin Bashkiak.
5. Informon herë pas here, për realizimin e buxhetit dhe paraqet tek Kryetari i Bashkisë për miratim të gjitha projekt-vendimet për në Këshillin Bashkiak, për ndryshimet e duhura në buxhetin e vitit.
6. Koordinon aktivitetin e punës midis specialistëve të tij dhe në përputhje me detyrat funksionale u cakton detyra atyre, duke ndjekur dhe analizuar zbatimin e tyre.
7. Organizon dhe drejton punën për hartimin e projekt-buxhetit në respektim të plotë me kriteret, procedurat, metodikat dhe afatet e përcaktuara nga Ministria e Financave.
8. Ndjek realizimin e shpenzimeve nëpërmjet evidencave përiodike dhe kontrollit direkt mbi përdoruesit e fondeve.
9. Bën analiza përiodike, merr dhe propozon masa për përmirësime të mundshme.
10. Informon  eprorin  direkt  në  përiudha të  caktuara dhe  në  çdo  rast të  kërkuar  prej  tij  për  plotësimin e problemeve të dala në realizimin e buxhetit.
11. Propozon masa për shkeljet e disiplinës buxhetore në instancat përkatëse sipas ligjeve në fuqi.
12. Në zbatim të buxhetit të miratuar me vendim të Këshillit Bashkiak dhe kërkesave të institucioneve vartëse bën transferimin e fondeve në favor të tyre.
13. Përgatit dokumentacionin për realizimin e buxhetit të vitit financiar të mbyllur dhe pasi miratohet nga eprori direkt, Kryetari i Bashkisë e paraqet për miratim në Këshillin Bashkiak.
14. Drejton dhe organizon punën e sektorëve që ka në vartësi, sipas strukturës së miratuar në përputhje me aktet ligjore e nënligjore.
15. Përfundon korrespondencën me institucione të tjera për problemet që mbulon drejtoria.
16. Bën transferimet si për fondet buxhetore dhe për të ardhurat, bazuar në legjislacionin në fuqi dhe në dokumentacionin e nevojshëm për dhënien e fondeve për investimet e prokuruara.
17. Bën rakordime me Degën e Buxhetit dhe atë e Thesarit, për çeljen e fondeve dhe realizimin faktik të tyre.
18. Përpilon evidencën mujore dhe progresive për përdorimin e fondeve buxhetore dhe të të ardhurave sipër shpenzime, ashtu edhe investime dhe ia paraqet drejtorit të Buxhetit dhe Financës, brenda afateve të përcaktuara në udhëzimet përkatëse.
Detyrat kryesore të drejtorit të Drejtorisë së Mbrojtjes Sociale, Strehimit, Arsimit, Rinisë dhe Sportit:
1. Ka për detyre analizimin e situatës së shërbimeve sociale në bashki, evidentimin e problemeve, zbatimin dhe menaxhimin e programeve sociale, në mbështetje të projekteve të ndryshme në fushën e shërbimit social për individet, familjet, grupeve dhe komunitetit.
2. Vlerësimi i nevojave për shërbime sociale sipas kërkesave të legjislacionit në fuqi, përgatitja e planeve të veprimit dhe prioriteteve të ndërhyrjes në përputhje me planet buxhetore dhe urbane.
3. Hartimi dhe monitorimi i standarteve dhe kritereve në të gjithë sektoret e kujdesit social.
4. Hartimi i strategjive dhe politikave mbi ofrimin e zgjidhjeve për strehimin në interes të mirëqenies sociale të komunitetit.
5. Hartimi i strategjive dhe politikave mbi promovimin e punësimit për komunitetin, veçanërisht për të rinjtë.
6. Vendosja e bashkëpunimit me partnerët ndërsektorial dhe nga shoqëria civile në arritje të zhvillimit të projekteve sociale të përbashkëta, si dhe nënshkrimi i marrëveshjeve të bashkëpunimit.
7. Të rregulloje marrëdheniet financiare në ofrimin e ndihmës ekonomike dhe shërbimeve shoqërore në institucionet e këtij shërbimi në Bashkinë Vau Dejës.
8. Të ofrojë financimin e programeve të ndihmës ekonomike, pagesës për përsona me aftësi të kufizuar dhe shërbimet shoqërore, për pjesën që përballohet nga buxheti i qeverisjes vendore.
9. Ka për detyrë të menaxhojë të gjitha rastet e fëmijëve në nevoje apo rrezik duke ju ofruar masa mbrojtëse, nga momenti i identifikimit apo referimit dhe vazhdim.
10. Të identifikojë në menyrë proaktive rastet e fëmijëve në rrezik dhe në nevojë për mbrojtje, nëpërmjet vizitave periodike në tërren dhe në familjet e fëmijës në rrezik, komunikimi me profesionist të fushës nga sektori i arsimit, shëndetësisë dhe rendit publik, të cilët kanë kontakte me fëmijët. 
11. Të bëjë vlersimin e nivelit të rrezikut të cdo rasti të referuar dhe të identifikuar të fëmijëve në nevojë për mbrojtje. 
12. Të kërkojë mbledhjen  e grupit teknik ndërsektorial dhe të hartojë planin individual të mbrojtjes , pjesë e së cilit është edhe propozimi për marrjen e masave mbrojtëse. 
13. Të informojë periodikisht eprorin direkt dhe ti propozojë marrjen e masave të mbrojtjes mbi bazën e planit individual të mbrojtjës, si dhe të kordinojë ndërhyrjet e veprimet që përcaktohen në plan 
14. Të bashkëpunojë dhe shkëmbejë informacion për menaxhimin e rasteve të fëmijëve në nevojë për mbrojtje me cdo strukturë përgjegjëse shëndetsore, arsimore, policore, të prokurorise dhe të gjyqësorit, në nivel vendor e kombëtar, si dhe me shoqërinë civile, duke ruajtur të dhënat përsonale të fëmijes. 
15. Të monitorojë mbarvajtjes e zbatimit të masës së mbrojtjes, progresin e zhvillimit të fëmijes, për të cilin është vendosur masa e mbrojtjës. 
16. Hartimi i strategjive dhe politikave mbi ofrimin e zgjidhjeve për strehimin në interes të mirëqenies sociale në komunitet.
17. Krijimin dhe administrimin e bazës së të dhënave për familjet që përfitojnë strehim sipas ligjit, përcaktimi i kostos maksimale të lejueshme, brenda kufijve të përcaktuara nga ministri që mbulon fushën e strehimit, për ndërtimin e banesave sipas ligjit.
18. Siguron hartimin e politikave dhe strategjive me qëllimin itensifikimin e aktiviteteve arsimore, rinore dhe sportive si dhe arritjen e standarteve në përputhje me ato kombëtare dhe rajonale në infrastrukturën e ambjenteve rinore dhe sportive në Bashkinë Vau Dejës. Harton politika dhe plane veprimi për zhvillimin e arsimit, si dhe duke synuar itensifikimin e jetës rinore dhe sportive, zhvillimin e infrastrukturës dhe ambjenteve me standarte.
19. Ideon politika dhe strategji me qëllim që t’u ofrojë të rinjëve dhe studentëve lehtësira dhe aksesë në shërbimet e ndryshme publike.
20. Krijon nëpërmjet organizmave partneritete të forta multifunksonale me të rinjët duke synuar nxitjen e pjesëmarrjes në vendimarrje dhe të rolit të saj në shoqërinë civile.
21. Ideon politika dhe strategji për stimulimin e studentëve të shkëqyer dhe atyre të cilët kanë prirje dhe talente të veçanta për të qënë të suksesshem në të ardhmen.
22. Siguron bashkëpunimin me shoqata të ndryshme rinore me qëllim gjallërimin dhe zhvillimin e jetës rinore dhe sportive përmes projekteve të ndryshme.
23. Siguron forcimin e rolit të Bashkisë Vau Dejës në evidentimin e problematikave të rinisë dhe zhvillimin e projekteve apo planeve të veprimit me qëllim dhënien e zgjidhjes së këtyre problematikave.
Detyrat kryesore të drejtorit të Drejtorisë Juridike, Prokurimeve dhe Integrimit:
1. Siguron ndihmën juridike për veprimtarinë dhe aktet e Këshillit Bashkiak, komisionet e tij, Kryetarit të Bashkisë dhe aparatit në përgjithësi.
2. Kontrollon dhe firmos paraprakisht të gjithë aktet administrative (urdhëra e vendime), që i paraqiten Këshillit Bashkiak dhe Kryetarit të Bashkisë për miratim.
3. Kur ka vërejtje për aktet e paraqitura i kërkon zyrës përkatës reflektimin e tyre në akt, dhe kur ato nuk reflektohen, i paraqet me shkrim mendimet e tij organit që do të vendosë në lidhje me to dhe ato i bashkangjiten aktit.
4. Jep ndihmën juridike dhe merr pjese për hartimin e kontratave e marrveshjeve të ndryshme, në lidhje me realizimin e funksioneve të Bashkisë.
5. Me kërkese të Kryetarit të Bashkisë dhe me iniaciativën e vet përgatit projekt – urdhëra dhe udhëzime, mbi probleme që kanë lidhje me drejtimin sa më të mirë të punës në zbatim të kompetencave të tij dhe legjislacionit në fuqi.
6. Relaton pranë Kryetarit të Bashkisë në çdo kohë mbi ecurinë e punës në fushën e legjislacionit për, problemet e ndryshme, mënyrën e zgjidhjes se tyre.
7. Dhënia e konsulencës ligjore në përmbushjen e detyrave për Drejtoritë, Sektorët dhe Srukturat e tjera në varësi të Bashkisë Vau Dejës.
8. Jep informacion tek Kryetari i Bashkisë mbi relacionet dhe projekt –vendimet që do të paraqiten për miratim në mbledhjen e radhës së Këshillit Bashkiak (4 ditë para afatit të dorëzimit të materialeve në Sekretarinë e Këshillit Bashkiak)
9. Evidenton në regjistrin e kontratave dhe akt-marrëveshjeve të të gjitha akteve kontraktuale.
10. Harton kërkesa, padi dhe kundër-padi, për ështje gjyqësore në favor të institucionit dhe interësit publik.
11. Harton ankimime, rekurse dhe kundër-rekurse ndaj venimeve të gjykatave në favor të institucionit dhe interesit publik.
12. Kordinon punën për hartimin brenda afateve të përcaktuara dhe zbatimin e ligjit në kontratat, aktmarrëveshjet, memorandumet e mirëkuptimit etj., ku Bashkia është palë.
13. Harton propozime mbi harmonizimin e akteve nënligjore që lidhen me punën e organeve të Bashkisë.
14. Të asistojë punonjësit e bashkisë dhe të njësive administrative në varësi mbi cështjet që kanë të bëjnë me BE-në dhe programet e politikat e saj.
15. Mbikëqyr dhe administron të gjitha procedurat e prokurimit publik.
Detyrat kryesore të drejtorit të Drejtorisë së Pyjeve, Turizmit dhe Mbrojtjes së Mjedisit:
1. Përcakton procedurat dhe mënyrat e punës si dhe jep instruksionet dhe ndihmën e domosdoshme për punonjësit e Sektorëve, me qëllim përmbushjen e detyrave nga ana e tyre.
2. Është përgjegjës për drejtimin dhe kontrollin e realizimit të detyrave nga specialistët e Sektorëve që drejton.
3. Bashkëpunon me Inpektoriatin e Shërbimit Pyjor, Inspektoriatin e Mjedisit dhe institucionet e specializuara për hartimin e studimeve për përdorimin e pyjeve dhe kullotave. Në këto studime përcaktohen temat referuese, mundësitë për ndryshim, vlerëson përshtatshmërinë e pyjeve dhe mundësitë mjedisore, ekonomike dhe shoqërore.
4. Harton planin operacional vjetor për aktivitetet në pyje dhe kullota.
5. Ndjek çdo vit me përparësi fushatën e muajit të pyjeve, kullotave dhe luftës kundër erozionit duke bashkëpunuar edhe me organet e pushtetit qëndror dhe institucione të tjera.
6. Bashkërendon punën me Inspektoriatin e Pyjeve dhe Kullotave për mbrojtjen e tyre nga dëmtimet dhe zjarret.
7. Harton politika për mbrojtjen dhe bën evidentimin e objekteve të traditës dhe simboleve dhe monumenteve të kulturës në Bashki.
8. Hartimi i planeve vendore të menaxhimit të integruar të mbetjeve per territorin që ka nën juridiksion bashkia, në përputhje me planin kombëtar dhe rajonal të menaxhimit të integruar të mbetjeve.

Detyrat kryesore të drejtorit të Drejtorisë së Shërbimeve Publike, Bujqësisë, Emergjencave Civile dhe IT:

1. Të sigurojë raporte partneriteti dhe marrëdhënie efektive me gjithë faktorët bashkëpunues në shërbim të ngritjes së cilësisë në sektorin e arsimit shendetesise sportit dhe aktiviteteve rinore.
2. Të  koordinojë  punën  me  grupet  e  interesit,  për  zbatimin  e  projekteve  të  zhvillimit  në  funksion  të përmirësimit, masivizimit dhe rritjes cilësore të këtyre sektorëve.
3. Të hartojë, në bashkëpunim me partnerë të tjerë, projekte për zhvillimin e Sektorit të Arsimit,shendetësisë, rinisë dhe sportit.
4. Të koordinojë punën me komunitetin e biznesit, stafet e strukturës me fondacione dhe OJF, për të rritur shkallën e bashkëpunimit me interesa reciproke, në funksion të implementimit të projekteve të zhvillimit.
5. Në bashkëpunim me Drejtorinë Arsimore Rajonale, harton e përpunon treguesit ekonomiko-financiarë për të gjithë sektorët dhe i paraqet ato për miratim në Këshillin Bashkiak.
6. Në bashkëpunim me institucionet dhe Drejtorinë e Financës harton e miraton në Këshillin e Bashkisë buxhetin e vitit për kulturën dhe ndjek zbatimin e tij në proces.
7. Harton politika dhe plane veprimi për zhvillimin e arsimit, si dhe duke synuar itensifikimin e jetës rinore dhe sportive, zhvillimin e infrastrukturës dhe ambjenteve me standarte.
8. I propozon Kryetarit të Bashkisë / Sekretarit të Përgjithshëm, masën dhe sasinë e burimeve materiale, finaciare dhe njerëzore që nevojiten për realizimin e obvjektivave në shërbimet publike dhe shërbimet administrative në Bashki.
9. Siguron që burimet materiale, finaciare dhe njerërzore, në dispozicion të kësaj njësie organizative të përdorim në mënyrë të tillë që objektivat dhe misioni përkatës i shërbimeve publike në bashki të realizohen në menyrë efiçente duke respektuar të gjithë kuadrin normativ dhe rregullator në fuqi në Republikën e Shqipërisë.
10. Siguron që në veprimtarinë e përditshme të njësisë pergjegjëse të ndiqen të gjitha procedurat ligjore, financiare dhe kontabilitetit me qëllim mbrojtjen dhe mirëmenaxhimin e fondeve dhe të mirave të tjera publike në shërbim të komunitetit.
11. Drejtori i Drejtorisë paraqet pranë eprorit direkt projekt-urdhëra dhe projekt-vendime në fushën e veprimtarisë së shërbimet publike dhe shërbimeve administrative.

1. LËVIZJA PARALELE

	1.1
	KUSHTET PËR LËVIZJEN PARALELE DHE KRITERET E VEÇANTA:



Kandidatët duhet të plotësojnë kushtet për lëvizjen paralele si vijon:
1. Të jenë nëpunës civilë të konfirmuar, brenda së njëjtës kategori II-b;
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;

Kandidatët duhet të plotësojnë kërkesat e posaçme si vijon:
· Të jetë diplomuar në “Master Shkencor”.
· Të ketë mbi 2 vite eksperiencë pune në nivel të mesëm drejtues
· Preferohet kandidati që ka njohuri të gjuhëve të huaja.

 
	1.2
	DOKUMENTACIONI, MËNYRA DHE AFATI I DORËZIMIT



Kandidatët duhet të dorëzojnë me postë në zyrën e  Njësisë së Menaxhimit të Burimeve Njerëzore, të Bashkisë Vau Dejës, këto dokumente:
1. Letër motivimi për aplikim në vendin vakant.
2. Një kopje të jetëshkrimit (CV).
3. Një numër kontakti dhe adresën e plotë të vendbanimit.
4. Fotokopje e diplomës. Nëse aplikanti disponon një diplomë të një universiteti të huaj duhet ta ketë të njehsuar pranë Ministrisë së Arsimit.
5. Fotokopje e diplomës me listën e notave. Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar.
6. Fotokopje e vlerësimit të fundit vjetor.
7. Fotokopje të librezës së punës e plotësuar.
8. Certifikata ose dëshmi të kualifikimeve, trajnimeve të ndryshme.
9. Fotokopje e letërnjoftimit (kartë Identiteti).
10. Vërtetim te gjendjes gjyqësore dhe shëndetësore.(Dëshmi penaliteti dhe raport mjekësor).
 Dokumentat duhet të dorëzohen pranë Bashkisë Vau Dejës deri me datë 22.04.2022.

	1.3
	  REZULTATET PËR FAZËN E VERIFIKIMIT PARAPRAK



Në datën 25.04.2022, Njësia e Menaxhimit të Burimeve Njerëzore në Bashkinë Vau Dejës do të shpallë në portalin ”Shërbimi Kombëtar të Punësimit”, në faqen zyrtare të Internetit të Bashkisë në stendën e informimit të publikut, listën paraprake të kandidatëve që do të vazhdojnë konkurrimin , si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore në Bashkinë Vau Dejës, për shkaqet e moskualifikimit në të njëjtën ditë me shpalljen e listës së verifikimit paraprak të kandidatëve në rrugë elektronike përmes e-malit të paraqitur nga kandidati në dokumentacionin e aplikimit.
Kandidatët që nuk kualifikohen kanë të drejtë të paraqesin ankesë brenda 3 tri ditëve kalendarike nga data e marrjes së njoftimit në Njësinë Përgjegjëse të Menaxhimit të Burimeve Njerëzore dhe ankuesi merr përgjigje brenda brenda 5 ditëve  kalendarike nga data e depozitimit te saj.
Njësia e Burimeve Njerëzore, shpall listën  e verifikimit përfundimtar  të kandidatëve si dhe datën dhe vendin e saktë se ku do të zhvillohet konkurrimi.
1.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
Kandidatët do të testohen me shkrim në lidhje me njohuritë që kanë mbi:
· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligjin Nr.44/2015,”Kodi i Procedurave Administrative i Republikës së Shqipërisë
· Ligjin Nr.7961, datë 12.07.1995 “Kodi i Punës i Republikës së Shqipërisë” 
· Ligjin Nr.9131, datë 08.09.2003 “ Për Rregullat e Etikës në Administratën Publike”
· Ligjin Nr.68/2017 “Për Financat e Vetëqeverisjes Vendore”
· Ligjin Nr.9963, datë 30.10.2006” Për Sistemin e Taksave Vendore”, i ndryshuar.
· Ligjin Nr.10 138, datë 11.05.2009 “Për Shëndetin Publik”
· Ligjin Nr.69/2012 “Për sistemin arsimor parauniversitar në RSH”
· Ligji Nr.8116, datë 29.03.1996,”Kodi Procedurës Civile i Republikës së Shqipërisë”, i ndryshuar.
· Ligji Nr.7895, datë 27.01.1995,”Kodi Penal i Republikës së Shqipërisë, i ndryshuar.
· Ligji Nr.8378, datë 22.07.1998,”Kodi Rrugor i Republikës së Shqipërisë”, i ndryshuar.
· Ligji Nr.9062, datë 08.05.2003,”Kodi i Familjes”.
· Ligji Nr 9385, datë 04.05.2005 “Për pyjet dhe shërbimin pyjor”, i ndryshuar.
· Ligji 93/2015 “Për turizmin”.
· Ligji Nr. 10 465, datë 29.09.2011 “Për shërbimin veterinar në Republikën e Shqipërisë”
· Ligj Nr. 9817 “Për bujqësinë dhe zhvillimin rural” 
· Ligje dhe akte të tjera ligjore dhe nënligjore të lidhura me përshkrimet e vendeve të punës.


	1.5
	MËNYRA E VLERËSIMIT TË KANDIDATËVE



Struktura e ndarjes së pikëve të vlerësimit të kandidatëve, është si më poshtë: 
a) 40 pikë për dokumentacionin e dorëzuar, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse, dhe 10 pikë për çertifikimin pozitiv ose për vlerësimet e rezultateve individuale në punë në rastet kur procesi i çertifikimit nuk është kryer;
 b) 60 pikë intervista me gojë.
	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Komisioni, në përfundim të vlerësimit, përzgjedh kandidatin, i cili renditet i pari ndër kandidatët që kanë marrë të paktën 70 pikë (70% të pikëve) në rast të kandidatëve me pikë të barabarta, zbatohet parashikimi i pikës 23, të Kreut II të Vendimit të Këshillit të Ministrave nr.242 dt.18.03.2015 ‘Për plotësimin e vendeve të lira në kategorinë e ulët dhe të mesme drejtuese”, i ndryshuar.
Komisioni  njofton për vendimin e përzgjedhjes, Njësinë Përgjegjëse të Menaxhimit të Burimeve Njerëzore.
Njësia Përgjegjëse e Menaxhimit të Burimeve Njerëzore, do të njoftojë për rezultatet në mënyrë individuale , të gjithë aplikantët.
Të gjithë kandidatët pavarësisht nga e drejta për tu ankuar në gjykatën administrative, ka të drejtë të bëjë ankesë me shkrim, pranë Komitetit të pranimit të lëvizjes paralele, për rezultatin e pikëve, brenda tri ditëve kalendarike nga data njoftimit individual, Njësia e Menaxhimit të Burimeve Njerëzore, kthen përgjigje ankuesit brenda pesë ditëve kalendarike, nga data e përfundimit të afatit të ankimit .
Në përfundim të vlerësimit të kandidatëve, informacioni për fituesin do të shpallet në portalin “Shërbimi Kombëtar i Punësimit”.

2. NGRITJA NË DETYRË


2.1. KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE KRITERET E VEÇANTA 
Vetëm në rast se pozicioni i renditur  në fillim të kësaj shpalljeje, në përfundim  të procedurës së lëvizjes paralele,  rezulton  se është  ende vakant, ai është  i vlefshëm  për  konkurrimin  nëpërmjet procedurës  së  ngritjes  në  detyrë.  Këtë informacion do ta merrni në faqen zyrtare të shërbimit kombëtar të punësimit.
Për  këtë  procedurë kanë  të  drejtë  të  aplikojnë vetëm nëpunësit civilë të kategorisë ekzekutive, të punësuar në  të  njëjtin  apo  në  një  institucion tjetër të shërbimit civil, që plotësojnë kushtet për ngritjen  në  detyrë  dhe  kërkesat  e veçanta  për vendin e lirë.
Kandidatët duhet të plotësojnë kushtet për ngritje detyrë si vijon:

1. Të jenë nëpunës civilë të konfirmuar, 
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;

Kandidatët duhet të plotësojnë kërkesat e posaçme si vijon:

· Të ketë mbi 1 vit pune në nivelin e ulët drejtues.
· Të ketë Diplomë Master Shkencor.
· Preferohet gjuhë e huaj e mbrojtur (njohuri e certifikuar).

	2.2.
	DOKUMENTACIONI, MËNYRA DHE AFATI I DORËZIMIT



Kandidatët  që  aplikojnë duhet të dorëzojnë dokumentat si më poshtë:
a  –  Jetëshkrim  i  plotësuar  në  përputhje  me dokumentin tip që e gjeni në linkun http://www.dap.gov.al/legjislacioni/udhezime-manuale/60-jeteshkrimi-standard (http://www.dap.gov.al/legjislacioni/udhezime- manuale/60-jeteshkrimi-standard)
b – Fotokopje të diplomës  (Bachelor dhe Master Shkencor). Për diplomat e marra jashtë Republikës  së  Shqipërisë  të  përcillet  njehsimi nga Ministria e Arsimit dhe e Sportit;
c – Fotokopje të librezës së punës (të gjitha faqet që vërtetojnë eksperiencën në punë);
d – Fotokopje të letërnjoftimit (ID);
e – Vërtetim të gjendjes shëndetësore;
f – Vetëdeklarim të gjendjes gjyqësore;
g – Vlerësimin e fundit nga eprori direkt;
h  – Vërtetim nga  institucioni  që  nuk  ka  masë disiplinore në fuqi;
i – Çdo dokumentacion tjetër  që vërteton trajnimet,   kualifikimet,   arsimin   shtesë, vlerësimet pozitive apo të tjera të përmendura në jetëshkrimin tuaj;
Dokumentat duhet të dorëzohen pranë Bashkisë Vau Dejës Brenda datës 27.04.2022.

	2.3.
	REZULTATET PËR FAZËN E VERIFIKIMIT PARAPRAK



[bookmark: _GoBack]Në datën 29.04.2022 NJMBNJ do të shpallë në portalin ”Shërbimi Kombëtar i Punësimit” dhe në faqen e Internetit të Bashkisë Vau Dejës, listën paraprake te kandidatëve që do të vazhdojnë konkurrimin, si dhe datën, vendin dhe orën e saktë ku do të zhvillohet testimi me shkrim dhe intervista.
Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen nga Njësia Përgjegjëse e Menaxhimit te Burimeve Njerëzore,  për shkaqet e moskualifikimit, në rrugë elektronike nëpërmjet emailit.
Ankesat nga kandidatët paraqiten në Njësinë Përgjegjëse të Menaxhimit të Burimeve Njerëzore brenda 5 ditëve kalendarike dhe ankuesi merr përgjigje brenda 5 ditëve kalendarike  nga data e depozitimit te saj.
	
	


2.4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI ME SHKRIM DHE INTERVISTA

Kandidatët do të testohen me shkrim në lidhje me njohuritë që kanë mbi:
· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligjin Nr.44/2015,”Kodi i Procedurave Administrative i Republikës së Shqipërisë
· Ligjin Nr.7961, datë 12.07.1995 “Kodi i Punës i Republikës së Shqipërisë” 
· Ligjin Nr.9131, datë 08.09.2003 “ Për Rregullat e Etikës në Administratën Publike”
· Ligjin Nr.68/2017 “Për Financat e Vetëqeverisjes Vendore”
· Ligjin Nr.9963, datë 30.10.2006” Për Sistemin e Taksave Vendore”, i ndryshuar.
· Ligjin Nr.10 138, datë 11.05.2009 “Për Shëndetin Publik”
· Ligjin Nr.69/2012 “Për sistemin arsimor parauniversitar në RSH”
· Ligji Nr.8116, datë 29.03.1996,”Kodi Procedurës Civile i Republikës së Shqipërisë”, i ndryshuar.
· Ligji Nr.7895, datë 27.01.1995,”Kodi Penal i Republikës së Shqipërisë, i ndryshuar.
· Ligji Nr.8378, datë 22.07.1998,”Kodi Rrugor i Republikës së Shqipërisë”, i ndryshuar.
· Ligji Nr.9062, datë 08.05.2003,”Kodi i Familjes”.
· Ligji Nr 9385, datë 04.05.2005 “Për pyjet dhe shërbimin pyjor”, i ndryshuar.
· Ligji 93/2015 “Për turizmin”.
· Ligji Nr. 10 465, datë 29.09.2011 “Për shërbimin veterinar në Republikën e Shqipërisë”
· Ligj Nr. 9817 “Për bujqësinë dhe zhvillimin rural” 
· Ligje dhe akte të tjera ligjore dhe nënligjore të lidhura me përshkrimet e vendeve të punës.

	2.5
	MËNYRA E VLERËSIMIT TË KANDIDATËVE



Mënyra e vlerësimit të kandidatëve:
Kandidatët do të vlerësohen nga Komiteti i Përhershëm i Pranimit, i ngritur pranë Bashkisë Vau Dejës.Totali i pikëve të vlerësimit të kandidatëve është 100 pikë të cilat ndahen përkatësisht:
a) 20 pikë për dokumentacionin e dorëzuar;
b) 40 pikë për intervistën e strukturuar me gojë;
c) 40 pikë për vlerësimin me shkrim.

Njoftimi do të bëhet në faqen zyrtare të SHKP.

3. PRANIMI NGA JASHTË SHËRBIMIT CIVIL
Në rast së pozicioni i renditur në fillim të kesaj shpallje, dhe në përfundim të procedurës së lëvizjes paralele dhe ngritjes në detyrë rezulton të jetë ende vakant, ai është i vlefshëm për konkurrim nëpërmjet procedurës së pranimit me aplikantë edhe nga jashtë shërbimnit civil.
Dokumentacioni, mënyra dhe afatet e aplikimit të pranimit nga jashtë shërbimit civil, janë të njëjta me ato të procedurës së ngritjes në detyrë, të parashikuara në shpalljen për konkurim.
NJËSIA E MENAXHIMIT TË BURIMEVE NJERËZORE
